O‘ZBEKISTON RESPUBLIKASI VAZIRLAR MAHKAMASINING AYRIM QARORLARIGA O‘ZGARTIRISh VA QO‘ShIMChALAR KIRITISh TO‘G‘RISIDA

Vazirlar Mahkamasi qaror qiladi:
 O‘zbekiston Respublikasi Hukumatining quyidagi qarorlariga o‘zgartirish va qo‘shimchalar kiritilsin:
 1. Vazirlar Mahkamasining 1994-yil 6-maydagi 240-son qarori (O‘zbekiston Respublikasi QT, 1994-y., 5-son, 27-modda) bilan tasdiqlangan “Avtoyonilg‘i quyish shoxobchalarining ishlash qoidalari”dagi:
 2-band quyidagi tahrirdagi xatboshi bilan to‘ldirilsin:
 “Barcha AYoQShlari nazorat-kassa apparatlari bilan ta’minlangan bo‘lishi kerak”;
 10-bandda:
 yettinchi xatboshi quyidagi tahrirda bayon qilinsin:
 “Tarqatish vedomostlari va limit daftarchalari bo‘yicha avtotransport vositalariga yonilg‘i quyish uchun neft mahsulotlari, suyultirilgan va tabiiy gazni berish tartibi (“O‘zneftmahsulot” aksiyadorlik kompaniyasi AYoQShlari uchun)”;
 o‘n birinchi va o‘n oltinchi xatboshlari chiqarib tashlansin;
 16-banddagi “berish belgilangan namunadagi talonlar taqdim etilganda va talonning amalda bo‘lish muddati mobaynida amalga oshiriladi” so‘zlari “tijorat banklarining so‘mlardagi elektron kartochkalari bo‘yicha yoki belgilangan tartibda tarqatish vedomostlari bo‘yicha va naqd pulga sotiladi” so‘zlari bilan almashtirilsin.
 2. Vazirlar Mahkamasining 1998-yil 7-sentabrdagi 382-son qarori (O‘zbekiston Respublikasi QT, 1998-y., 9-son, 33-modda) bilan tasdiqlangan “Toshkent shahrini neft mahsulotlari bilan ta’minlash to‘g‘risida Nizom”ning 13-bandidagi “Aholiga” so‘zi chiqarib tashlansin hamda “yuridik shaxslarning avtomashinalariga esa yagona davlat pattasi bo‘yicha ixtisoslashtirilgan AYoQShlarda” so‘zlari “shuningdek belgilangan tartibda tijorat banklarining so‘mlardagi elektron kartochkalari yoki tarqatish vedomostlari bo‘yicha” so‘zlari bilan almashtirilsin.
 3. Vazirlar Mahkamasining 1998-yil 18-sentabrdagi 397-son qarori (O‘zbekiston Respublikasi QT, 1998-y., 9-son, 35-modda) bilan tasdiqlangan “Neft mahsulotlari sotish huquqini beruvchi litsenziya olish uchun hujjatlarni taqdim etish va rasmiylashtirish Tartibi”da:
 I bo‘limning 3-bandidagi “ham yagona davlat pattalariga, ham naqd pulga” so‘zlari chiqarib tashlansin;
 V bo‘lim chiqarib tashlansin, VI — IX bo‘limlar tegishli ravishda V — VIII bo‘limlar deb hisoblansin.